als_Latn dik_Latn sna_Latn
Pas disa ditësh pune intensive që zgjati rreth 48 orë Operatori i Shpërndarjes së Energjisë Elektrike ka mundur që të rilidhë energjinë elektrike për 1 mije banorë në qytetin e Librazhdit. Rikthimi i energjisë u bë i mundur pasi grupet e punës pranë OSHEE, arritën të zëvendësonin dy transformatorët e djegur. Ndërkohë inspektorët e OSHEE-se janë duke punuar që brenda 48 orëve të tjetra energjia të kthehet edhe për 2200 të tjerë, po të kësaj zone. Edhe pse kushtet e motit nuk janë shumë favorizuese, OSHEE ka angazhuar 1 buldozer dhe 4 fadroma të mëdha, mjete të cilat do të shërbejnë për hapjen e 43 km rrugë që do të mundësojë riparimin sa më të shpejtë të defekteve. Prej disa javësh mijëra banorëve të kësaj zone i’u është dashur të përballen përveç kushteve të këqija të motit edhe me mungesën e energjisë.
als_Latn